
MARY, THE COLOR SCIENTIST

Mary je stručnjak za neurofiziologiju opažanja boja, a živi u dalekoj budućnosti u kojoj je nauka toliko razvijena da je poznato apsolutno sve o fizičkim procesima u mozgu i načinu na koji oni produkuju ponašanje.
Mary zna apsolutno sve o percepciji boja. Ona zna sve o prirodi svetlosti, sve o svojstvima „obojenih“ objekata u prirodi, sve o optici oka, sve o procesiranju vizuelnih informacija u vizuelnom sistemu. Ona tačno zna kako određena talasna dužina svetlosti stimuliše retinu, kako se ulazne informacije analiziraju, kako se formira percept. I dalje, ona zna sve o mehanizmima kontrakcije glasnih žica i vazdušnim vibracijama koje rezultiraju iskazom npr. „nebo je plavo“. Dakle, Mary zna bukvalno sve.

Ali, Mary je odrasla u zatvorenom prostoru u kome nema ni jedne jedine boje, samo različitih nijansi sivog; odrasla je posmatrajući spoljni svet preko crno-belog monitora. Mary nikada nije videla ni jednu jedinu boju.

Jednog dana Mary izlazi u stvarni spoljni svet, onakav kakvim ga znamo.

Šta se dešava?

 





 
- da li je Mary iznenađena ili ne?


- da li je naučila nešto novo ili ne? Ako da, šta je to?


- argumentujte (navedite primere) za vaš odgovor


- šta vaš stav implicira u pogledu odnosa subjektivnog doživljaja


   i fizičkog sveta; koji su problemi?


- prepoznajete li ovakav (ili sličan) problem u nekoj oblasti psihologije?








